અગાઉ શ્રીલંકન કેપ્ટન થિસારા પરેરાએ ટોસ જીતી ભારતને પ્રથમ બેટિંગ માટે નિમંત્રણ આપ્યું હતું. ભારત તરફથી ઈનિંગની શરૂઆત કરવા ઉતરેલા કેપ્ટન રોહિત શર્મા અને કેએલ રાહુલે ધીમી શરૂઆત કરી હતી. રોહિત શર્માએ ઝડપી રન બનાવવાનું શરૂ કર્યું જ હતું એવામાં એક મિસ શોટમાં તે કેચઆઉટ થઈ ગયો હતો. બાદમાં રાહુલે શ્રેયસ અય્યર સાથે મળીને બીજી વિકેટ માટે 63 રનની ભાગીદારી કરી. આ દરમિયાન રાહુલે પોતાની અડધી સદી પૂરી કરી. જોકે, શ્રેયસ અય્યર (24) અને રાહુલ (61) ટૂંકા ગાળામાં આઉટ થતા ભારત ભીંસમાં આવી જશે તેમ લાગતું હતું પણ ચોથા ક્રમે આવેલા ધોની અને પાંચમા ક્રમે આવેલા મનીષ પાંડેએ બાજી સંભાળી લીધી હતી.